OpenLLM-France/wikimedia huggingface dataset:
# Bear River

Bear River és un petit poble canadenc situat al naixement del riu Bear. El mateix riu és la frontera entre els comtats d'Annapolis i Digby, a Nova Escòcia amb el qual mig poble està en un comtat i l'altre mig a l'altre.
Bear River té una història de construcció de vaixells a finals del segle xix i és conegut popularment com la Suïssa de Nova Escòcia degut als turons que rodegen el poble.
Aquest poble és també conegut per ser una zona vitícola i per la seva pròspera comunitat artística, la més gran per capita de Nova Escòcia.

## Enllaços externs

* (anglès) Portal de la ciutat
# Basile Boli

Basile Boli (Adjamé, Costa d'Ivori, 2 de gener de 1967) és un exfutbolista francès. Va disputar 45 partits amb la selecció de França.

## Referències

* ↑ National Football Teams
# Batalla de Bitlis

La batalla de Bitlis es refereix a una sèrie d'enfrontaments durant l'estiu de 1916 en la ciutat de Bitlis i en menor mesura als voltants de Muş, entre les forces imperials russes i els seus homòlegs otomans, durant la Campanya del Caucas de la Primera Guerra Mundial.
El primer enfrontament militar en Bitlis es va produir al juliol de 1915, quan les tropes russes van llançar un assalt fallit contra les fortificacions de la ciutat.
El segon enfrontament va començar el febrer de 1916 amb les noves tropes russes, que en gran manera va consistir en el 1r Batalló de les unitats de voluntaris armenis, sota el comandament d'Andranik Ozanian. En la nit del 19 de febrer, els russos van iniciar l'assalt de la ciutat i, malgrat la superioritat de les forces enemigues i la seva ferotge resistència a les posicions d'artilleria i fins i tot als carrers, van obtenir una victòria aclaparadora i van prendre Bitlis, alhora que van capturar tota l'artilleria otomana (20 canons, el comandant del regiment, 40 oficials, 900 soldats de tropa, la bandera, el magatzem d'artilleria, 5.000 fusells i una gran quantitat de subministraments d'aliments). La ciutat era l'últim reducte de l'Imperi Otomà per evitar que els russos entressin a Anatòlia i Mesopotàmia.
Després de la seva derrota, l'exèrcit otomà va donar a Mustafa Kemal l'organització de la defensa de la regió. Els otomans, però, van ser ràpidament aclaparats, i després de la resistència entre l'1 i el 9 d'agost de 1916, tota la regió va caure al poder de les forces russes i dels voluntaris armenis.

## Referències

* ↑ McMeekin, 2012, p. 243.

## Bibliografia

* McMeekin, Sean. The Berlin-Baghdad Express: the Ottoman Empire and Germany's bid for world power (en anglès). Belknap Press, 2012. ISBN 978-0674064324.
# Batos III

Batos III (en llatí Battus, en grec antic Βάττος), anomenat "El coix" (Χωλός), fou rei de Cirene. Era fill i successor d'Arcesilau II el cruel, després d'un breu regnat de Learcos l'usurpador. Va ser proclamat rei potser l'any 550 aC, segons uns, o el 544 aC, segons altres. Va regnar fins al 530 aC o el 529 aC.
Durant el seu regnat, Batos va veure la debilitat de la Cirenaica, motivada per les sedicions internes i pel perill de les incursions de libis i egipcis, i potser també angoixat per la seva pròpia ineficiència, va enviar emissaris a l'oracle de Delfos, que els va aconsellar que enviessin a buscar a Demonax de Mantinea per establir una nova constitució. Demonax va haver de fer front a les reivindicacions contradictòries dels colons inicials amb els colons nouvinguts, i a una equitativa distribució del poder entre el sobirà i la comunitat. Per superar el primer punt, va fer una distribució per tribus totalment nova, però va haver de fer algunes concessions pel que fa als periecs (Περίοικοι), donant una supremacia als pobladors més antics.
Va reduir també el poder reial deixant al rei com una figura representativa, amb funcions religioses però conservant els seus dominis privats, amb el privilegi, segons Heròdot, de presidir sempre el consell o senat. El poder polític que estava limitat als descendents dels colons originals, va ser ampliat a la resta del poble grec amb la nova divisió en tres tribus: una amb els habitants de Tera i els periecs, una altra amb els peloponesis i els cretencs, i una tercera amb tots els illencs. La constitució tenia similituds amb la d'Esparta i se sap que van existir uns èfors (una espècie de jutges) i una policia de 300 homes armats (similars als hippeis, o genets que podien pagar-se un cavall i l'equip necessari per a la guerra, que hi havia a Esparta).
A la mort de Batos potser l'any 530 aC el va succeir el seu fill Arcesilau III.

## Referències

* ↑ Battus III a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 477
# Benjamín Fernández

Benjamín Fernández (Madrid, 1944) és un director artístic de cinema i escenògraf espanyol. guanyadors de dos Goya a la millor direcció artística.
Fill d'un fuster que s'encarregava de la construcció de decorats de cinema, inicialment va estudiar per delineant, però finalment es va veure atret pel cinema. Va començar a treballar com a dibuixant d'esbossos a l'oli per a David Lean a Lawrence d'Aràbia (1962) i Doctor Jivago (1965). Després treballaria al departament artístic en els rodatges de Nicolau i Alexandra (1971), Viatges amb la meva tia (1972), Alien (1979), Indiana Jones i l'última croada (1989) i Gladiator (2000).
Després va treballar com a director artístic a Conan el bàrbar (1982), Dune (1984), 1492: Conquest of Paradise (1992), Nadie hablará de nosotras cuando hayamos muerto (1995), Dragonheart (1996), Kull, el conquistador (1997) i The Others (2001), amb la qual va guanyar el primer Goya a la millor direcció artística. Tornaria a treballar amb Alejandro Amenábar a Mar adentro (2004). El 2006 tornaria a guanyar el Goya a la millor direcció artística per Alatriste. El 2012 fou director artístic de la sèrie La fuga.

## Referències

* ↑ EL GALARDONADO DIRECTOR ARTÍSTICO BENJAMÍN FERNÁNDEZ EXPONDRÁ SUS CREACIONES PARA PELÍCULAS EN EL FESTIVAL al web del Festival de Cinema d'Osca
* ↑ Benjamín Fernández, director artístic, arteinformado.com
* ↑ Los otros al web dels Goya
* ↑ Alatriste al web dels Goya
# Batalla de Zela

Batalla de Zela té aquests significats:
* Batalla de Zela (67 aC), durant la Quarta Guerra Mitridàtica en la que Mitridates VI Eupator va vèncer els romans dirigits per Luci Valeri Triari.
* Batalla de Zela (47 aC), durant la Segona guerra civil romana en la que Juli Cèsar va derrotar a Farnaces II del Pont.
# Bisbat de Drohiczyn

El bisbat de Drohiczyn (polonès: Diecezja drohiczyńska, llatí: Dioecesis Drohiczinensis) és una seu de l'Església Catòlica a Polònia, sufragània de l'arquebisbat de Białystok. Al 2013 tenia 210.200 batejats sobre una població de 290.400 habitants. Actualment està regida pel bisbe Tadeusz Pikus.

## Territori

La diòcesi comprèn la part meridional del voivodat de Podlàquia.
La seu episcopal és la ciutat de Drohiczyn, on es troba la catedral de la Santíssima Trinitat. A Sokołów Podlaski es troba la cocatedral del Cor Immaculat de Maria.
El territori s'estén sobre 8.000 km², i està dividit en 98 parròquies, agrupades en 11 decanats.

## Història

La diòcesi va ser erigida el 5 de juny de 1991, prenent el territori de la diòcesi de Pinsk.

## Cronologia episcopal

* Władysław Jędruszuk † (5 de juny de 1991 - 25 de maig de 1994 mort)
* Antoni Pacyfik Dydycz, O.F.M.Cap. (20 de juny de 1994 - 29 de març de 2014 retirat)
* Tadeusz Pikus, des del 29 de març de 2014

## Estadístiques

A finals del 2013, la diòcesi tenia 210.200 batejats sobre una població de 290.400 persones, equivalent al 72,4% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 212.840 | 308.740 | 68,9 | 182 | 169 | 13 | 1.169 | | 17 | 108 | 93 |
| 2000 | 212.800 | 308.700 | 68,9 | 187 | 174 | 13 | 1.137 | | 17 | 107 | 93 |
| 2001 | 208.025 | 293.468 | 70,9 | 186 | 173 | 13 | 1.118 | | 16 | 108 | 93 |
| 2002 | 208.130 | 293.589 | 70,9 | 199 | 186 | 13 | 1.045 | | 16 | 111 | 93 |
| 2003 | 206.140 | 291.580 | 70,7 | 196 | 181 | 15 | 1.051 | | 19 | 111 | 95 |
| 2004 | 206.000 | 292.000 | 70,5 | 203 | 185 | 18 | 1.014 | | 24 | 118 | 95 |
| 2006 | 210.000 | 295.000 | 71,2 | 208 | 192 | 16 | 1.009 | | 21 | 122 | 96 |
| 2013 | 210.200 | 290.400 | 72,4 | 233 | 213 | 20 | 902 | | 22 | 116 | 98 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Drohiczyn (anglès)
* Pàgina oficial de la diòcesi (polonès)
* Esquema de la diòcesi a www.gcatholic.org (anglès)
# Bercianos del Páramo

Bercianos del Páramo és un municipi de la província de Lleó, enclavada en la comarca natural del Páramo Leonés.

## Pedanies del municipi

* Bercianos del Páramo,
* Villar del Yermo,
* Zuares del Páramo.

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Bischheim (Baix Rin)

Bischheim (en alsacià Bísche) és un municipi francès, situat a la regió del Gran Est, al departament del Baix Rin. L'any 2005 tenia 17.700 habitants. Limita amb Estrasburg, Schiltigheim, Niederhausbergen, Hoenheim i La Wantzenau.
Forma part del cantó de Schiltigheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 12.355 | 14.383 | 14.985 | 16.215 | 16.308 | 16.763 |

## Administració

Llista d'alcaldes :
| Període | Identitat | Partit |
| 1947-1958 | Georges Rossdeutsch | |
| 1958-1977 | Charles Huck | |
| 1977-1983 | Claude Lutz | |
| 1983- | André Klein-Moser | UMP |
# Bischwiller

Bischwiller (en alsacià Bíschwiller) és un municipi francès, situat a la regió del Gran Est, al departament del Baix Rin. L'any 1999 tenia 12.898 habitants.
Forma part del cantó de Bischwiller, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 8.198 | 8.780 | 9.653 | 10.612 | 10.969 | 11.596 |

## Administració

Llista d'alcaldes :
| Període | Identitat | Partit |
| 1945-1959 | Louis Loeffler | PCF |
| 1959-1989 | Paul Klauss | RPR |
| 1989-2006 | Jean-Luc Hirtler | RPR |
| 2006-2007 | Robert Lieb | |
| 2007- | Nicole Thomas | |

## Personatges il·lustres

* Otto Meissner, polític alemany
* Lucien Müller Schmidt, futbolista i entrenador.
* Claude Vigée, poeta jueu alsacià.
* Sylvie Reff, escriptora.
* Johannes Plew (1847-1896), músic i pedagog de cant.
# Bischofswerda

Bischofswerda (alt sòrab: Biskopicy) és un municipi alemany que pertany a l'estat de Saxònia. Es troba a 33 kilòmetres de Dresden i a 18 kilòmetres a l'oest de Bautzen. Limita amb Burkau al nord, Demitz-Thumitz i Schmölln-Putzkau a l'est, Neustadt i Stolpen al sud i amb Großharthau, Frankenthal i Rammenau a l'oest.

## Composició

Inclou els nuclis de:
* Bischofswerda (Biskopicy)
** Pickau
* Belmsdorf (Baldrijanecy)
* Geißmannsdorf (Dźibrachćicy)
* Schönbrunn (Šumborn)
* Neu-Schönbrunn (Nowy Šumborn)
* Kynitzsch (Kinič)
* Großdrebnitz (Drjewnica)
** Kleindrebnitz
** Neudrebnitz
* Goldbach
* Weickersdorf 1996

## Evolució demogràfica

| Any | Població |
| 1834 | 2.434 |
| 1880 | 4.778 |
| 1960 | 11.350 |
| 2004 | 13.104 |
| Any | Població |
| 2005 | 12.962 |
| 2006 | 12.732 |
| 2007 | 12.545 |
Dades fins a 2000: Statistisches Landesamt Sachsen

## Fills il·lustres

* Johann Pache (1857-1897) compositor i organista.

## Burgmestres

| Otto Barthel | 1945 - 1948 |
| Josef Schmachtel | 1948 |
| Curt Jäckel | 1948 - 1953 |
| Alfred Zeidler | 1953 - 1961 |
| Gerhard Klengel | 1961 - 1962 |
| Horst Emmrich | 1963 - 1968 |
| Hans Lucas | 1968 - 1972 |
| Günter Illing | 1972 - 1987 |
| Horst Rößner | 1987 - 1990 |
| Andreas Erler | 1990 - lfd. |

## Agermanaments

* Geislingen an der Steige
* Gryfów Śląski

## Enllaços externs

* Web oficial
# Blairsville (Geòrgia)

Blairsville és una població dels Estats Units a l'estat de Geòrgia. Segons el cens del 2000 tenia 659 habitants.

## Demografia

Segons el cens del 2000, Blairsville tenia 659 habitants, 226 habitatges, i 101 famílies. La densitat de població era de 240 habitants per km².
Dels 226 habitatges en un 23% hi vivien nens de menys de 18 anys, en un 27,4% hi vivien parelles casades, en un 15,5% dones solteres, i en un 54,9% no eren unitats familiars. En el 50,4% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,92.
Per edats la població es repartia de la següent manera: un 14,3% tenia menys de 18 anys, un 15,2% entre 18 i 24, un 39% entre 25 i 44, un 17,6% de 45 a 60 i un 14% 65 anys o més.
L'edat mediana era de 35 anys. Per cada 100 dones de 18 o més anys hi havia 167,8 homes.
La renda mediana per habitatge era de 14.120 $ i la renda mediana per família de 24.712 $. Els homes tenien una renda mediana de 21.953 $ mentre que les dones 28.125 $. La renda per capita de la població era de 13.865 $. Entorn del 16,8% de les famílies i el 26,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blairsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Blairsville». American Fact Finder. Oficina del Cens dels Estats Units, 12-01-2010.
# Blairstown (Missouri)

Blairstown és una població dels Estats Units a l'estat de Missouri. Segons el cens del 2000 tenia 141 habitants.

## Demografia

Segons el cens del 2000, Blairstown tenia 141 habitants, 56 habitatges, i 38 famílies. La densitat de població era de 217,8 habitants per km².
Dels 56 habitatges en un 33,9% hi vivien nens de menys de 18 anys, en un 46,4% hi vivien parelles casades, en un 14,3% dones solteres, i en un 30,4% no eren unitats familiars. En el 30,4% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,1.
Per edats la població es repartia de la següent manera: un 29,1% tenia menys de 18 anys, un 11,3% entre 18 i 24, un 26,2% entre 25 i 44, un 21,3% de 45 a 60 i un 12,1% 65 anys o més.
L'edat mediana era de 30 anys. Per cada 100 dones de 18 o més anys hi havia 96,1 homes.
La renda mediana per habitatge era de 21.250 $ i la renda mediana per família de 21.500 $. Els homes tenien una renda mediana de 25.833 $ mentre que les dones 20.500 $. La renda per capita de la població era de 9.613 $. Entorn del 13,6% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blairstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Blairstown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Blue Earth

Blue Earth és una ciutat i seu del Comtat de Faribault a l'estat de Minnesota dels Estats Units d'Amèrica.

## Demografia

Segons el cens dels Estats Units del 2000 Blue Earth tenia 3.621 habitants, 1.535 habitatges, i 925 famílies. La densitat de població era de 439,6 habitants per km².
Dels 1.535 habitatges en un 27,6% hi vivien nens de menys de 18 anys, en un 49,8% hi vivien parelles casades, en un 7,9% dones solteres, i en un 39,7% no eren unitats familiars. En el 36,3% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 21,9% entre 25 i 44, un 22,7% de 45 a 60 i un 25,8% 65 anys o més.
L'edat mediana era de 44 anys. Per cada 100 dones de 18 o més anys hi havia 78,4 homes.
La renda mediana per habitatge era de 34.940 $ i la renda mediana per família de 42.377 $. Els homes tenien una renda mediana de 29.359 $ mentre que les dones 20.168 $. La renda per capita de la població era de 18.037 $. Entorn del 4,3% de les famílies i el 8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Earth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Blue Earth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Blau-Weiss

Blau-Weiss va ser el primer Moviment Juvenil Sionista de la història. Format a Alemanya abans de la Primera Guerra Mundial, cap al 1912, va adoptar una actitud d'educació no formal enfront dels nens de l'època. L'origen del seu nom es deu a la traducció a l'alemany de "blau" i "blanc". Blau-Weiss va adoptar una plataforma sionista oficial en la seva convenció en 1922, el moviment va promocionar una forma de vida agrícola, conduint a molts dels seus membres a establir-se als quibbutsim (granges col·lectives) a Palestina. Malgrat la seva baixa afluència d'integrants, la Tnuà Blau-Weiss posseeix una gran importància, ja que va ser el primer grup juvenil sionista existent i amb això va fixar precedents per a la futura formació de nous grups a Alemanya i la resta d'Europa, sent una peça fonamental i influent en la lluita contra l'assimilació del poble jueu.

## Origen

Es va formar amb l'objectiu que joves jueus tinguessin un espai similar al de grups scouts, dins d'un marc judeo-sionista producte de la creixent discriminació existent dins de grups escoltes no jueus a Alemanya, en conseqüència en ell, es realitzaven les típiques activitats dels grups scouts de l'època: caminades, campaments, etc.
Adherida així mateix als Wandervogel (abans que aquests adoptessin una ideologia antisemita). Els partidaris de Blau-Weiss eren els descendents dels jueus «germanitzats». S'oposaven a la pressió assimiladora que imperava en les famílies jueves de l'època, adoptant una actitud d'educació no formal enfront dels seus integrants.

## Dissolució de la Tnuà

Amb l'ascens d'Adolf Hitler al poder i la posterior aplicació de lleis i normes discriminatòries contra els jueus, el grup va ser finalitzant progressivament les seves activitats, encara que Blau-Weiss es va desmantellar en 1929, va acabar definitivament durant el trajecte de la Segona Guerra Mundial producte de la deportació total dels seus integrants a camps d'extermini nazis.

## Bibliografia

* Víctor Karady, "Los judíos en la modernidad europea: experiencia de la violencia y utopía", Siglo XXI de España Editores, S.A., 2000, ISBN 8432310573 i ISBN 9788432310577

## Enllaços externs

* Pàgina del ministeri de relacions exteriors d'Israel
* Jinuj.net Arxivat 2016-03-04 a Wayback Machine.
* Agència Jueva per a Israel Arxivat 2007-10-14 a Wayback Machine.
# Bernedo

Bernedo és un municipi d'Àlaba, de la Quadrilla de Mendialdea. Està dividit en 11 concejos
Concejos i Població :
| Concejo | Població |
| Angostina | 28 |
| Arluzea | 29 |
| Bernedo | 176 |
| Durruma Kanpezu | 28 |
| Izarza | 2 |
| Markinez | 69 |
| Navarrete | 35 |
| Okina | 22 |
| Quintana | 28 |
| Urarte | 33 |
| Urturi | 82 |
| Villafria | 30 |
# Bolbitius

Bolbitius és un gènere de petits bolets basidiomicets dins la família Bolbitiaceae.

## Taxonomia

El gènere Bolbitius es defineix com petits bolets similars a Mycena, amb un himenoderma pileipellis, un capell glutinós i espores marrons.

## Taxonomia

B. acer – B. affinis – B. albiceps – B. albipes – B. albus – B. alliaceus – B. ameghinoi – B. apicalis – B. autumnalis – B. bambusicola – B. broadwayi – B. bruchii – B. brunneodiscus – B. brunneus – B. bulbillosus – B. callistus – B. citrinus – B. compactus – B. conocephalus – B. contribulans – B. coprophilus – B. cremeus – B. demangei – B. elegans – B. exiguus – B. expansus – B. ferrugineus – B. fissus – B. flavellus – B. flavus – B. floridanus – B. glatfelteri – B. gloiocyaneus – B. gracilior – B. grandiusculus – B. huijsmanii – B. hydrophilus – B. incarnatus – B. intermedius – B. jalapensis – B. lacteus – B. liberatus – B. lineatus – B. longipes – B. luteolus – B. luteus – B. macrorhizus – B. malesianus – B. marcescibilis – B. marginatipes – B. mesosporus – B. mexicanus – B. mitriformis – B. muscicola – B. nobilis – B. oryzae – B. ozonii – B. panaeoloides – B. perpusillus – B. phascoides – B. pluteoides – B. psittacinus – B. purifluus – B. pusillus – B. radians - B. reticulatus – B. rivulosus – B. roseipes – B. rubellus – B. stramineus – B. titubans – B. tjibodensis – B. tripolitanus – B. tucumanensis – B. variicolor – B. versicolor – B. villipes – B. viscosus – B. vitellinus – B. yunnanensis

## Referències

* ↑ Diccionario de los hongos. 10 ª. Wallingford, 2008, p. 96. ISBN 0-85199-826-7.
# Blixita

La blixita és un mineral de la classe dels halurs. Rep el seu nom pel Dr. Ragnar Blix (1898-1985), químic del Museu Suec d'Història Natural, qui va realitzar anàlisis de molts minerals de Långban.

## Característiques

La blixita és un halur de fórmula química Pb₂(O,OH)₂Cl. Cristal·litza en el sistema ortoròmbic. La seva duresa a l'escala de Mohs és 3.
Segons la classificació de Nickel-Strunz, la blixita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, bismoclita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, pinalita, symesita, ecdemita, heliofil·lita, mendipita, damaraïta, onoratoïta, cotunnita, pseudocotunnita i barstowita.

## Formació i jaciments

Va ser descoberta a la localitat de Långban, al municipi de Filipstad, situat al comtat de Värmland, a Suècia. També ha estat descrita en diversos indrets del districte de Làurion, a Grècia, així com a la mina Endeavor, situada a la localitat de Cobar, a Nova Gal·les del Sud (Austràlia).

## Referències

* ↑ «Blixite» (en anglès). Mindat. [Consulta: 15 novembre 2017].